
COMUNICAT DE PRESĂ
Bilanțul activității ITM Botoșani în luna mai

În cursul lunii mai, în domeniul relațiilor de muncă, au fost efectuate 66 controale. Au fost dispuse 68 măsuri pentru remedierea deficiențelor constatate, au fost aplicate 12 sancţiuni contravenționale, din care 6 avertismente și 6 amenzi, în valoare de 96.000 lei.
Deficiențele constatate au vizat: 
- neîndeplinirea de către angajator a obligației de a iniția negocierea colectivă,  
  obligatorie la nivelul unităților care au cel puțin 10 angajați/lucrători;
- neacordarea repausului săptămânal de 48 de ore consecutive, de regulă sâmbăta și  
  duminica;
- nerespectarea termenelor de transmitere a suspendărilor contractelor individuale de  
  muncă în Reges;
- netransmiterea în registrul general de evidență a salariaților a încetărilor contractelor  
  individuale de muncă, în termenul legal;
- nerespectarea obligației legale a oricărui angajator, indiferent de numărul de salariați,  
  de a elabora Regulamentul Intern în termen de 60 de zile de la dobândirea  
  personalității juridice sau a calității de angajator și de a aduce la cunoștința fiecărui 
  salariat cuprinsul acestuia;
- neîntocmirea de către angajator a procedurii privind prevenirea și combaterea hărțuirii  
  pe criteriul de sex, precum și a hărțuirii morale la locul de muncă;
- nerespectarea de către angajator a obligației de a ține evidența orelor de muncă  
  prestate de fiecare salariat, cu menţionarea orei de început şi de sfârşit a programului 
  de lucru;
- neeliberarea adeverinţelor care să ateste activitatea desfăşurată, precum și extrase din  
  registrul general de evidenţă a salariaților solicitate de foștii angajați sau la încetarea  
  contractelor individuale de muncă; 
- neincluderea în contractele individuale de muncă încheiate cu timp parțial a elementelor  
  obligatorii prevăzute la art.105 din Codul Muncii, respectiv a repartizării programului de   
  muncă și duratei muncii, condițiile în care se poate modifica programul de lucru, 
  interdicția de a efectua ore suplimentare.

Angajatorii sancționați contravențional au încălcat prevederi ale legislației muncii, referitoare la:
- nerespectarea de către conducătorul unității (angajatorul) a obligației de a pune la  
  dispoziția inspectorilor de muncă a documentelor sau datelor solicitate în vederea  
[bookmark: _GoBack]  efectuării controlului;
- lipsa fișei de aptitudine care atestă faptul că cel în cauză este apt pentru prestarea  
  acelei munci;
- primirea la muncă a unei persoane fără încheierea unui contract individual de muncă în  
  formă scrisă;
- neîndeplinirea sau îndeplinirea parțială a măsurilor dispuse de inspectorul de muncă la  
  termenele stabilite în procesul-verbal anterior;
- nerespectarea obligației angajatorului de a ține la locul de muncă evidența orelor de  
  muncă prestate zilnic de fiecare salariat, cu evidențierea orelor de începere și de sfârșit  
  ale programului de lucru, și de a supune controlului inspectorilor de muncă această  
  evidență, ori de câte ori se solicită acest lucru.
De asemenea, în luna mai, Compartimentul Contracte Colective de Muncă şi Monitorizare Relaţii de Muncă a eliberat 171 de certificate/rapoarte cu informaţii extrase din baza de date gestionată de Inspecţia Muncii și 5 adeverințe eliberate în baza documentelor existente în arhiva ITM și 14 carnete de muncă.

În domeniul securității și sănătății în muncă, în cursul lunii mai, s-au desfăşurat următoarele activităţi:
- au fost efectuate controale la un număr de 58 agenţi economici, din care au fost 
  sancționați 44, au fost constatate 91 neconformităţi şi au fost dispuse 97 de măsuri, fiind 
  aplicate 8 amenzi în valoare de 58.000 lei și 83 avertismente;
- Inspectoratului Teritorial de Muncă Botoșani i-au fost comunicate 8 evenimente de  
  către angajatori;
- 8 evenimente au fost cercetate de angajatori și avizate de Inspectoratul Teritorial de   
  Muncă Botoșani;
- un eveniment a fost cercetat de Inspectoratul Teritorial de Muncă Botoșani și avizat de  
  Inspecția Muncii;
- au fost înregistrate 7 persoane accidentate în accidente de muncă, toate cu  incapacitate  
  temporară de muncă.

Cele mai des întâlnite deficienţe în cadrul acţiunilor de control au fost:  
- lipsa evaluării riscurilor de accidentare și îmbolnăvire profesională;
- neîntocmire plan de prevenire și protecție;
                - fișele individuale de instruire nu sunt păstrate la locul de muncă; 
- neelaborare instrucțiuni proprii de SSM;
- nu s-a efectuat instruirea adecvată în domeniul SSM, specifică locului de muncă; 
- nu s-au realizat măsurile dispuse la controlul efectuat anterior;
- necomunicare eveniment;
- instruire necorespunzătoare a lucrătorilor, necompletare fișe de instruire individuală; 
- nu s-a stabilit prin fișa postului atribuțiile și răspunderile lucrătorilor ce revin  
  corespunzător funcțiilor ocupate; 
- lipsă fișe de aptitudini;
- neîntocmire program de instruire-testare; 
- evaluare risc incompleta - nu include toate categoriile de personal și activitățile;
- nu s-a stabilit în programul de instruire-testare durata instruirii pentru fiecare fază în  
  parte; 
- conductorii electrici nu erau protejați împotriva deteriorărilor mecanice;
- semnalizare necorespunzătoare;
- căi de acces parțial blocate;
- lipsă trusă sanitară;
- planul de prevenire și protecție nu conține măsuri tehnice, sanitare, organizatorice și de  
  altă natură pentru grupuri sensibile la riscuri specifice;
- nu sunt consemnate în fișele individuale de instruire a lucrătorilor rezultatele testărilor  
  și nu au fost desemnați lucrători care să aplice măsurile de prim ajutor, de stingere a  
  incendiilor și de evacuare a acestora.


Valoarea amenzilor aplicate de către ITM Botoşani, în luna mai, în domeniile de competență, este de 154.000 lei.     

Inspector-şef
ITM Botoșani

